Bartenders Archives – The Paris Review | The Paris Review
Adolf WölfliartbartendersBright-Eyed at MidnightCharles BurnscomicsDaniel ClowesdiaryGary PanterJaime HernandezJules RenardLeslie SteinPeter BaggeTheodore Dreiser	August 12, 2015
barsbartendersBostonconversationghostshotelstravelW.B. Yeats	You Might Also Like Swart elite minag Afrikaanse opinie | Netwerk24
Swart elite minag Afrikaanse opinie
Deur Willie Esterhuyse, Stellenbosch 01 November 2016 00:06
Tydens ’n gesprek waar oorwegend stoere oud-ANC-leiers – kredietwaardige stryders vir vryheid en demokrasie – teenwoordig was, het ’n wolk van mismoedigheid oor my geval.
Afrikaanse kritiek op die ANC, soos ook my eie, is eintlik van nul en gener waarde. Die rede? Dit is in Afrikaans en in Afrikaanse koerante. En ANC-leiers lees nie Afrikaans nie.
Presidente Mandela en Mbeki het in hul termyne iemand gehad wat Afrikaanse artikels in Engels vertaal het sodat hulle dit kon lees. Mandela het self ook moeite gedoen om Afrikaanse koerante te lees.
Het die Zuma-dinastie enige belang by wat in Afrikaanse koerante geskryf word, behalwe binne dié dinastie se intelligensie- en veiligheidsdienste?
My subjektiewe indruk? Dié dinastie voel vere vir wat in Afrikaanse koerante geskryf word! Afrikaanse kommentators skryf hoofsaaklik vir wit Afrikaanse mense! Só verneem ek. Die een belangrike amptenaar ken géén enkele (wit) Afrikaanse kommentator wie se naam ek noem nie! Afrikaners, só sê hy, praat net met hulself.
My punt: Daar is eintlik géén betekenisvolle openbare dialoog tussen Afrikaner-kommentators en die nuwe, oorwegend swart politieke elite nie. Waarom? Die taal sluit dit uit én die voertuig (soos koerante).
Wit Afrikaners, soos ekself, voer hoofsaaklik ’n gesprek met hulself. Nie met die meerderheid van hul landgenote nie.
As dit so is dat die medium die boodskap is, het Afrikanerkommentators geen welwillende nasionale boodskap nie! Hulle is gereduseer tot hoofsaaklik etniese randfigure.
Kán die marginalisering deurbreek word? Hoe? Dít is ’n fundamentele vraag vir álle mense.